open-index/open-wikipedia-markdown huggingface dataset:
Systellommatophora

* Onchidioidea
* Otinoidea 
* Rathouisioidea

**Systellommatophora** er en delgruppe av primitive lungesnegler (Pulmonata). Lungesnegler har utviklet en lunge.

Noen lever på land og noen i tilknytning til saltvann.  Noen har skall eller et anlegg til skall. Flere arter omtales som «nakensnegler» fordi de ikke har skall, men disse har rudimentært (lite utviklet) skall som kan være helt overvokst av kappen. 

## Systematisk inndeling
Slektskapet mellom delgruppene er ikke avklart og den systematiske inndelingen er under konstant revisjon. Denne inndelingen følger Ponder & Lindberg, 1997. 

* bløtdyr (Mollusca)
** Snegler (Gastropoda)
*** **[[Orthogastropoda]]** Ponder & Lindberg, 1996 – I klassisk systematikk (tidligere) utgjorde denne  gruppen snegler Opisthobranchia samt deler av Prosobranchia.
**** orden **[[lungesnegler]]** (Pulmonata)
***** delgruppe Heterobranchia J.E. Gray, 1840
****** delgruppe Systellommatophora  Pilsbry, 1948
******* overfamilie Onchidioidea Rafinesque, 1815
******** familie Onchidiidae Gray, 1824 
********* slekt *Onchidella* Gray, 1850  
******* overfamilie Otinoidea H. & A. Adams, 1855
******** familie Otinidae
********* slekt *Otina*
******** familie Veronicellidae Gray, 1840
********* slekt *Angustipes* Colosi, 1922    
********* slekt *Diplosolenodes* Thome, 1976    
********* slekt *Laevicaulis* Simroth, 1913    
********* slekt *Leidyula* H. B. Baker, 1925    
********* slekt *Sarasinula* Grimpe and Hoffmann, 1924    
********* slekt *Sarasomia*     
********* slekt *Veronicella* de Blainville, 1817  
******* overfamilie Rathouisioidea Sarasin, 1889
******** familie Rathouisiidae Heude, 1885 

## Referanser

## Eksterne lenker
*
Turinsk

**Turinsk** (russisk: Туринск) er en by i Sverdlovsk oblast i Russland. Byen ligger på høyre bredd av elva Tura, rundt 230&nbsp;km nordøst for Jekaterinburg. Innbyggertall: 19&nbsp;313 (folketelling 2002), 23&nbsp;189 (folketelling 1989). Byen hadde .

Byen ble grunnlagt i 1600 som en ostrog på stedet til den gamle byen Jepantsjin, som ble ødelagt av Jermak Timofejevitsj i 1581.

## Referanser


## Eksterne lenker
*
Kjell Harald Sæther

**Kjell Harald Sæther** (født 11. august 1948) i Karasjok er en norsk lokalpolitiker. Sæther ble valgt som ordfører i 1987 for Arbeiderpartiet, og ble gjenvalgt fem ganger. Til sammen satt Sæther som ordfører i 24 år, den lengstsittende ordfører i Karasjoks historie. Han ble erstattet i oktober 2011 av Anne Toril Eriksen Balto som representerer Senterpartiet. 

## Eksterne lenker
*
Berg (Oslo)

**Berg** er et strøk i Bydel Nordre Aker i Oslo vest, og grenser til strøkene Nordberg i nord, Tåsen i øst og Ullevål Hageby i sørvest. Berg er gitt navn etter Berg gård, som ligger på et høydedrag ut mot Ullevaal Stadion. 

Berg er i hovedsak et villaområde, og ellers finner man her Berg videregående skole, Tåsenhjemmet, samt Berg stasjon på Sognsvannsbanen. I området mellom Berg gård og Berg videregående skole finnes en liten bøkeskog.

Større deler av villaområdet på Berg ble bygget i årene rundt 1930, og bærer preg av en til dels funksjonalistisk stil, men også av en slags nybarokk eller jugendaktig panelarkitektur med saltak. Strøket ble utbygget etter at A/S Akersbanene sammen med Aker kommune i årene rundt 1920 hadde foretatt store tomtekjøp på Sogn, men også i nærområdene Tåsen, Nordberg og Haugerud, i forbindelse med planlegging og utvikling av det man kalte for Sogn haveby. Noen år senere utparsellerte og solgte A/S Akersbanene tomtene til finansiering av Sognsvannsbanen. 

## Se også
*Sogn haveby

## Referanser


## Eksterne lenker

* Historisk turtips på Berg
Kamahl Santamaria

**Kamahl Santamaria** er nyhetsanker i Al Jazeera English. Han er programleder for nyhetssendingene fra Doha.

Santamaria er født og oppvokst i Auckland på New Zealand, og begynte sin journalistiske karrière i 1998 som nyhets- og sportsreporter i TV3 på New Zealand.

I 2001 dekket han Atlantic Rowing Race. På vei til Barbados, der arrangementet ble avsluttet, strandet han på New Yorks JKF Airport etter at American Airlines Flight 587 kræsjet i Queens. Han var den eneste reporteren fra New Zealand eller Australia som rapporterte hjem om denne hendelsen.

Fra slutten av 2001 arbeidet Santamaria for Sky News Australia. Han var reporter, programleder og produsent for *Sky Business Report with David Koch* før han flyttet til New York og London. I 2006 ble han nyhetsanker i Doha for Al Jazeera English.

## Referanser


## Eksterne lenker
* Presentasjon på Al Jazeera English' hjemmeside
* Kamahl Santamaria presenterer nyhetene sammen med Jane Dutton
* Santamaria presenterer nyhetene på Al Jazeera Newshour
Marius Nilsen

**Marius Nilsen** (1963–2024) var en norsk lokalpolitiker og ordfører fra Mehamn i Gamvik kommune i Finnmark, som representerte Arbeiderpartiet og senere Senterpartiet. Nilsen var varaordfører i Gamvik fra 1999 til 2003. Etter fire års fravær fra politikken ble han valgt til ordfører for perioden fra 2007 til 2011, etter at Arbeiderpartiet oppnådde et flertall med 66,8&nbsp;% av stemmene ved kommunestyrevalget i . I 2023 ble Nilsen valgt til varaordfører, da som representant for Senterpartiet.

Nilsen var i en rekke år kioskinnehaver i Mehamn, og han har arbeidet som AFIS-fullmektig ved Mehamn lufthavn. I desember 2024 ble han ansatt som kommunedirektør i Gamvik. Nilsen døde 31. desember 2024, kort tid etter ansettelsen, og ble 61 år gammel.

## Referanser
Torsten Nilsson

**Harald Torsten Leonard Nilsson** (født 1. april 1905, død 14. desember 1997) var en svensk sosialdemokratisk politiker og svensk utenriksminister.

Torsten Nilsson var sønn av murer Lars Nilsson og Hilda, f. Persson. Han tok realeksamen og gikk deretter yrkesskole. Han gikk på folkehøyskole i Tyskland, hvorpå han arbeidet som murer fra 1922-29. I 1927 ble han utnevnt til sekretær i Skånes sosialdemokratiske ungdomsforbund og var leder for Sveriges socialdemokratiska ungdomsförbund i perioden 1934-40. 

Nilsson var deretter partisekretær for Sosialdemokratene fra 1940-45, kommunikasjonsminister 1945-51, forsvarsminister 1951-57 og utenriksminister 1962-71. Nilsson var medlem av riksdagen fra 1941-76.

## Referanser
Janne Andreassen

**Janne Beathe Andreassen** (født 4. februar 1965, død 2020) var en norsk lokalpolitiker som var ordfører i Berlevåg kommune for Arbeiderpartiet fra 2007&ndash;2011.

Arbeiderpartiet hadde i hennes ordførerperiode rent flertall i kommunen med åtte av 13 representanter.

## Eksterne lenker
* Ordføreren – Berlevåg kommune
* Berlevåg Arbeiderparti
*«- Et stort tap for Berlevåg», *Finnmarken* 23. november 2020 side 5
P3tv live

***P3tv live*** er et norsk TV-sendt interaktivt musikkprogram for ungdom som gikk på NRK3 i 2008. Programleder var Benedicte Bendiksen.

Programmet inneholdt en å presentasjon av forskjellige popartister samt kringkasting av «Topp 20» og albumlista «Topp 40». Programmet ble sendt på torsdagskvelder.

Programmet etterfulgte *[[VG-lista]]*, som ble avsluttet senhøsten 2007.

## Referanser


## Eksterne lenker
*
Earias

* dvergbåtfly 
* *[[Earias albovenosana]]*
* *[[Earias insulana]]*
* *[[Earias syriacana]]*
* *[[Earias vernana]]*
* *[[Earias biplaga]]*
* *[[Earias vittella]]*
* *[[Earias perhuegeli]]*

***Earias*** er en slekt av sommerfugler som tilhører gruppen Earidinae i familien båtspinnere (Nolidae, bør kanskje regnes som en del av Noctuidae). Disse små, grønne, røde eller gule sommerfuglene forekommer over hele den Gamle verden. Larvene lever gjerne på busker og trær, der de ofte spinner sammen blad, blomster eller frøkapsler og lever inne mellom disse. I tropene kan noen arter, blant andre *[[Earias biplaga]]* og ''E. insulana'' i Afrika og ''E. vittella'' og ''E. perhuegeli'' i Asia/Australia, gjøre skade på avlinger, for eksempel bomull. Av de vel 40 kjente artene forekommer fem i Europa, én art, dvergbåtfly (*Earias clorana*), er funnet i Norge, men den er sjelden.

## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Earidinae
************** Slekten *Earias* Hübner, 1825 – 40 arter, grønne, gule eller røde, bl.a:
*************** *[[Earias albovenosata]]* Oberthür, 1917 – finnes i Europa
*************** *[[Earias biplaga]]* – Afrika
*************** dvergbåtfly, *Earias clorana* (Linnaeus, 1761) – på vier, særlig kurvpil, Sørlandet, sjelden 
*************** *[[Earias insulana]]* (Boisduval, 1833) – Afrika og Sør-Europa
*************** *[[Earias perhuegeli]]* – indo-australske område
*************** *[[Earias syriacana]]* Bartel, 1903 – finnes i Europa
*************** *[[Earias vernana]]* (Fabricius, 1787) – finnes i Danmark og Skåne
*************** *[[Earias vittella]]* – indo- australske område

## Kilder
* Fauna Europaea Web Service (2004) Fauna Europaea version 1.1, www.faunaeur.org 
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-toftsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/earias_clorana.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/clorana.html

## Eksterne lenker
*
Eva D. Husby

**Eva Danielsen Husby** (født 21. juli 1956) er en norsk lokalpolitiker (Ap) som fra 2007 til 2023 var ordfører i Hasvik kommune.

Arbeiderpartiet har rent flertall i kommunen med ti representanter (2015) og har også varaordføreren med Lars Hustad.
Ved kommunestyrevalget i 2015 fikk Høyre tre representanter og Senterpartiet to representanter i kommunestyret.

Hun har også skrevet flere bøker, blant annet en barnebok som kom ut i 2013.

## Bibliografi
* *Etter krigen : Hasvik kommune etter 1945*, sakprosa, Hasvik historielag 1988
* *Tamilene på Sørøya*, hefte utgitt av Hasvik kommune 1994
* *Krigen på Sørøya 1940-45*, sakprosa, Hasvik kommune 1995
* *Snenissan som ingen kan se nissan*, barnebok, eget forlag 2013

## Referanser


## Eksterne lenker
* Ordføreren  – Hasvik kommune
Jane Dutton

**Jane Dutton** er nyhetsanker i Al Jazeera English. Hun er programleder for nyhetssendingene fra Doha.

Dutton har tidligere vært nyhetsanker i BBC World. Hun har også arbeidet som programleder i CNN.

## Referanser
Christopher Nolan

**Christopher Edward Nolan** (født 1970) er en britisk filmregissør, manusforfatter og filmprodusent. Han regisserte science fiction-filmen *[[Inception]]* (2010), *The Dark Knight-trilogien*, og de psykologiske thrillerne *[[Memento]]* (2000) og *[[The Prestige (film)|The Prestige]]* (2006).

Nolan ble i 2018 utnevnt til kommandør (CBE) av Order of the British Empire. 

## Filmografi
* *Tarantella* (1989); regi, manus, produksjon (kortfilm)
* *Larceny* (1996); regi, manus, produksjon (kortfilm)
* *Doodlebug* (1997); regi, manus, produksjon (kortfilm) 
* *[[Following]]* (1998); regi, manus
* *[[Memento]]* (2000); regi, manus
* *[[Insomnia (2002)|Insomnia]]* (2002); regi
* *[[Batman Begins]]* (2005); regi, manus
* *[[The Prestige (film)|The Prestige]]* (2006); regi, manus, produksjon
* *[[The Dark Knight]]* (2008); regi, manus, produksjon
* *[[Inception]]* (2010); regi, manus, produksjon
* *[[The Dark Knight Rises]]* (2012); regi, manus, produksjon
* *[[Man of Steel]]* (2013); manus, produksjon
* *[[Transcendence (film)|Transcendence]]* (2014); produksjon (regi Wally Pfister)
* *[[Interstellar]]* (2014); regi, manus, produksjon
* *[[Dunkirk (film)|Dunkirk]]* (2017); regi, manus, produksjon
* *[[Tenet]]* (2020); regi, manus, produksjon
* *[[Oppenheimer (film)|Oppenheimer]]* (2023); regi, manus, produksjon

## Referanser


## Eksterne lenker

*
Sisu Auto

**Sisu Auto** er et finsk kjøretøyprodusent med en fabrikk i Raseborg i Finland. Selskapet produserer lastebiler, hovedsakelig for det finske markedet, og pansrede kjøretøyer som også eksporteres. Den militære delen av selskapet inngår for tiden i Patria.

Selskapet ble opprettet i 1931

Årsproduksjonen ligger på rundt 500 kjøretøyer, og man har i senere år startet eksport til Russland og Baltikum.

## Kjøretøyer
;Sisu XA: Serie med pansrede personellkjøretøyer, eksportert til en rekke land og mye brukt i fredsbevarende operasjoner.
;Sisu NA-110: Beltevogn med rammestyring.

## Eksterne lenker
* 
* Selskapets hjemmeside
Sisu Nasu

**Nasu** er en beltevogn fra finske Sisu Auto. Den benyttes i flere versjoner som for eksempel bombekaster, sambandsbærer eller ambulanse.  

Vogna består av to separate deler, og er rammestyrt ved at hydrauliske stag virker på leddet mellom vognene. Det er drift på alle fire beltene, som er av gummi. Den ekstra girkassa er utstyrt med lavserie. Personellversjonen med to vogner flyter, og kan ta seg over åpent vann. 

## Se også
*Hägglunds Bv206
STYRK live

***STYRK live*** er et norsk direktesendt livssynsprogram og temastyrt talkshow med Styrk Fjærtoft Trondsen som gikk på NRK1 fra 2002 til 2003. Det inneholdt også en chattedel som blant annet ble ledet av Yasmin Syed.

## Om programmet
*Styrk* var et livssynsprogram som var lagt opp som et direktesendt talkshow med publikum og inviterte gjester som i hver episode fortalte om sine spesielle opplevelse og meninger knyttet opp til episodens tema. Hovedprogrammet (*Styrk live*) varte en halv time og gikk høstsesongen 2002 hver søndag på NRK1 kl 17:30. På NRK2 hadde de i tillegg en halvtimes sending som het *Styrk live vorspiel* og som gikk like før hovedprogrammet, samt en halvtimes sending som het *Styrk live nachspiel* og som gikk like etter hovedsendinga på NRK2. Disse to sendingene var mer rendyrket chatteprogram og langt mindre formell i stilen en hovedprogrammet. Publikum kunne under sendingene sende inn spørsmål via SMS. Våren 2003 sendte NRK en spesialversjon kalt *Styrk mobil*, og som besto av seks livssynsportretter der programlederen reise og besøkte en del av de som tiltdligere hadde vært gjester i programmet. Den tredje sosongen var *Styrk live* tilbake med tilegssendinga *Styrk live nachspiel*, men denne gang uten *Styrk live vorspiel*.

Programmet ble sendt fra Myrens Verksted på Grünerløkka i Oslo.

Tema som ble tatt opp i løpet av programmets levetid var blant annet døden, liv etter døden, Bedre liv med plastikk-kirurgi?, Gjør det godt å dømme andre?, Satan mer enn kraftuttrykk?, Engler - mer enn glansbilder?, Finnes det noe som ikke skal tilgis?, selvmord, spiritisme og rus.

## Gjester
Av notable gjester som besøkte programmet de årene det gikk kan en nevne:

## Referanser


## Eksterne lenker
*
STYRK

**STYRK** eller **Styrk** kan referere til 
* TV-programmet STYRK live
* Standard for yrkesklassifisering (STYRK), et klassifikasjonssystem fra Statistisk sentralbyrå.
* Styrk (navn)
Liste over ordførere i Etnedal

**Liste over ordførere i Etnedal** er en oversikt over ordførere i Etnedal kommune i Innlandet fra 1894 til idag.

Nåværende ordfører siden 2014 er Toril Grønbrekk fra Arbeiderpartiet.

## Historikk
Etnedal ble opprettet som en egen kommune og prestegjeld i 1894, da Bruflat sokn i Sør-Aurdal og Nord-Etnedal sokn i Nord-Aurdal ble slått sammen til nye Etnedal herredskommune.

Partipolitiske valglister ble første gang innført i Etnedal ved valget i 1922.

## Ordførere
Liste over ordførere, partitilhørighet som ordfører og perioder:

## Referanser


## Eksterne lenker
* Ordføreren.  Etnedal kommune
Peer Gynt-parken

**Peer Gynt-parken** på Løren i Oslo er en samling skulpturer hvor man kan  følge forfatteren Henrik Ibsens drama Peer Gynt akt for akt. Peer Gynt-parken ble etablert i Ibsenåret 2006 av Selvaag, selskapet som står bak boligutbyggingen i Løren-området. Skulptursamlingen består både av bestillingsverk, og av vinnerverk fra en internasjonal skulpturkonkurranse. Skulpturparken inngår i Lørenparken.

## Konkurransen
Skulpturene i Peer Gynt-parken inkluderer tre bestillingsverk, mens resten av skulpturene er skaffet til veie gjennom en åpen, internasjonal konkurranse om utarbeidelse av de beste figurative skulpturene knyttet til scener fra Henrik Ibsens Peer Gynt. Konkurransens jury besto av teatersjef Ellen Horn ved Riksteatret, billedhugger Kirsten Kokkin, professor Vigdis Ystad ved Senter for Ibsen-studier, Kim Brandstrup fra Galleri Brandstrup, Peder Lund fra Lund Fine Art, billedhugger Kristian Blystad, samt Ole Gunnar Selvaag, en av eierne i Selvaag Gruppen.

## Skulpturene
Foreløpig er det utplassert 20 skulpturer i Peer Gynt-parken:
* *Verdensborgeren Peer Gynt* av Nina Emilie Sundbye, Norge
* *Bukkerittet* av Andrea Bucci, Italia
* *Fanden i nøtten* av Enzo Cucchi, Italia
* *Bruderovet* av  Jim Dine, USA
* *Peer og tre jenter* av  Sergey Eylanbekov, USA/Russland
* *Grisehodetroll – de andre skapningene i Dovregubbens hall* av Christine Aspelund, Norge
* *Peers kamp mot Bøygen* av Fredrik Raddum, Norge
* *Solvejg ved nybyggerhytten* av Wolf Bröll, Tyskland
* *Peer hos Mor Aase på dødsleiet* av Kinga Smaczna-Lagowska, Polen
* *Peer og apekattene* av Petter Hepsø, Norge
* *Peer på keiserens hest iført keiserens klær* av Piotr Grzegorek, Polen
* *Anitras dans* av Leopoldo Emperador, Spania
* *Peer og Anitra i ørkenen* av Elena Engelsen og Per Ung, Norge
* *Hvor utgangspunktet er som galest, blir titt resultatet originalest* av Anna Passakas og Radoslaw Kudlinski, Polen
* *Peer møter Begriffenfeldt ved Dårekisten* av Harald Müller, Tyskland
* *Peer og passasjeren* av Mats Åberg, Sverige
* *Lag for lag av løken* av Ferdinand Wyller, Norge
* *Knappestøperen* av Kamila Szejnoch, Polen
* *Den magre i prestekjole med fuglekongens nett* av Eamonn O'Doherty, Irland
* *Møte Peer, Solvejg og Knappestøperen* av Jan Kolasinski, Polen

Ni av skulpturene er plassert i den rektangulære Lørenparken midt i det nye boligområdet.

## Eksterne lenker
*
Revda (Sverdlovsk oblast)

**Revda** (russisk: Ревда́) er en by i Sverdlovsk oblast i Russland. Den ligger 40&nbsp;km vest for Jekaterinburg, og bare 10&nbsp;km sør for Pervouralsk. Innbyggertall: 62&nbsp;667 (folketelling 2002), 65&nbsp;757 (folketelling 1989).

## Historie
Bosetningen Revda oppsto i 1731 i forbindelse med etableringen av et jernverk. Som offisielt grunnleggelsesår regnes 1734, da verket startet opp produksjonen. Byen fikk innvilget bystatus i 1935.

## Næringsliv
I Revda ligger Urals største kobberverk. Det har vært i drift siden 1940 og bearbeider malm fra Degtjarsk, 15&nbsp;km sørøst for Revda. I tillegg finnes det virksomheter innen metallbearbeiding og kjemisk industri, samt innen bygnings- og treindustri.

## Referanser


## Eksterne lenker
*
Revda

**Revda** kan vise til:

*Revda (Sverdlovsk oblast) – en by i Sverdlovsk oblast, Russland.
*Revda (Murmansk oblast) – en bymessig bosetning i Murmansk oblast, Russland.
*Revda (elv) – ei elv i Sverdlovsk oblast, Russland.
Pocoyo

***Pocoyo*** er en spansk animert TV-serie for førskolebarn som gått på tv siden 2005. Serien ble produsert av Zinkia Entertainment. Hver episode varer i 7 minutter. 

I Norge har serien blitt sendt på Playhouse Disney og NRK Super med norske stemmer.

## Handling
Serien handler om Pocoyo, en liten gutt som er veldig nysgjerrig. Han har alltid blå klær. Sammen med den gule anden Pato, den rosa elefanten Elly, den oransje hunden Lulu og den blågrønne fuglen Sovefugl, løser han oppgaver, leker og utforsker. Seerne blir oppfordret til å gjenkjenne situasjonene Pocoyo kommer opp i, og til å svare på enkle spørsmål. I enkelte episoder møter Pocoyo og vennen hans også andre karakterer. De fleste episodene har kun en hvit bakgrunn, med fargerike gjenstander i forgrunnen. 

## Referanser
***En gåsefortelling*** CGI-animert film fra 2018, produsert i Kina / USA.

## Norske stemmer

## Eksterne lenker
* 
*
Ronny Warholm

**Ronny Warholm** (født 28. juni 1980) er en norsk fotballspiller som spiller for Kopervik Idrettslag. Han kom til klubben fra FK Haugesund sommeren 2006.

Han spiller hovedsakelig sentralt i forsvar.

Foruten adeccoligaerfaring fra FK Haugesund har han også tidligere spilt i småklubbene Ferkingstad og Åkra Idrettslag.
Samisk jernalder

**Samisk jernalder** regnes som perioden fra 0 til ca. 1500 etter Kristus. Årsaken er trolig at jernet kom senere i bruk blant samene enn resten av befolkningen i Skandinavia og Norden.

I nyere språkforskning har det blitt avdekket et stort substrat-leksikon for samiske språk. Dette leksikonet har opprinnelse i et utdødd paleoeuropeisk urspråk, som ut fra lingvistiske dateringer ble brukt av befolkingen som bodde i Sapmi før samene immigrerte inn i området fra enten Sør-Finland eller Karelen. Denne migrasjonen skjedde ifølge språkforskerne i folkevandringstiden rundt år 500. 
Det er blitt påvist at substrat konsentrerer seg i leksika innen bestemte semantikk-områder som topografi, den biologiske verden og for begreper og konsepter innen kultur, men er ikke nødvendigvis avgrenset til disse. I substratleksikonet er det for eksempel flere ganger så mange ord for jakt og fiske som tilsvarende ord av uralsk opprinnelse i samisk, samt en betydelig mengde navn på topografi som er uforståelig på moderne samisk. Disse ordene stammer nok med stor sannsynlighet fra et språk som ble snakket i Nord-Norge før samenes ankomst.
Ny arkeologisk forskning mener at samene har røtter 1500 år tilbake i tid i Sør-Norge, så det er mulig at den samiske jernalderen ikke bare gjaldt i et begrenset område på Nordkalotten eller i det nordlige Skandinavia.

## Se også
* Jernalderen
* Samisk historie i jernalderen
* Jernalderen i Norge

## Referanser
Jan Arild Berg

**Jan Arild Berg** (født 19. juli 1954) er en norsk lokalpolitiker for Senterpartiet. Han var ordfører i Etnedal kommune i Oppland fra oktober 1999 til april 2014.

Før han ble heltidspolitiker, var han rektor ved Etnedal skole. Da han trådte tilbake fra ordførervervet, ble han igjen rektor samme sted, nå kombinert med å være enhetsleder for skole i kommuneadministrasjonen. 

I juni 2014 fikk Berg KS-medaljen «for en fortjenstfull samfunnsgavnlig virksomhet av særlig betydning for Etnedal kommune.»

## Referanser
Karpinsk

**Karpinsk** (russisk: Карпинск) er en by i Sverdlovsk oblast i Russland. Byen ligger ved elva Turja (i Obs nedbørfelt), rundt 330&nbsp;km nord for Jekaterinburg. Innbyggertall: 31&nbsp;216 (folketelling 2002), 36&nbsp;968 (folketelling 1989).

Bosetningen *Bogoslovsk* (russisk: Богосло́вск) i enten 1759 eller 1769. Den var et av de største sentrene for kobberproduksjon i Ural helt til 1917. I 1911 begynte utvinning av kull i området.

I 1941 ble bosetningen, nå kalt *Bogoslovskij* (russisk: Богосло́вский), slått sammen med den nærliggende bosetningen *Ugolnyj* (russisk: У́гольный) for å danne byen *Karpinsk*.

## Referanser


## Eksterne lenker
* Offisielt nettsted for Karpinsk (russisk)
Fri Fagbevegelse

**Fri Fagbevegelse** kan sikte til:

* FriFagbevegelse.no (Nyhetsportal på nettet)
* Stiftelsen Fri Fagbevegelse - LO Media
* Fri Fagbevegelse (tidsskrift), illegal faglig motstandsavis under andre verdenskrig i Norge
Mustad (bil)

**Mustad** har vært navnet på to biler som er blitt produsert i Norge av Hans Clarin Hovind Mustad.

Den første Mustad-bilen var et sekshjuls kjøretøy produsert i ett eksemplar i 1917. Kjøretøyet hadde en sekssylindret motor med 7068 cc. Boringen var 100 mm og slaglengden 150 mm. Maksimal effekt på 85 hk tillot en toppfart på 90 km/t.

Den andre Mustad-bilen kom i 1935. Denne var så smal at bare én person fikk plass i den av gangen, og ble kalt «Egoisten».

Giganten befinner seg på Norsk kjøretøyhistorisk museum på Lillehammer og Egoisten befinner seg på Norsk teknisk museum i Oslo.

## Se også
Hans Clarin Hovind Mustad

## Eksterne lenker
*  Norsk Kjøretøyhistorik Museum 
* L’AUTOMOBILE A SIX ROUES
Novaja Ljalja

**Novaja Ljalja** (russisk: Но́вая Ля́ля) er en by i Sverdlovsk oblast i Russland. Byen ligger ved elva Ljalja, rundt 250&nbsp;km nord for Jekaterinburg. Innbyggertall: 14&nbsp;584 (folketelling 2002), 15&nbsp;681 (folketelling 1989).

Byen ble grunnlagt i 1723 som en bosetning rundt et smelteverk for kobber (som ble lagt ned i 1744).  Bystatus ble innvilget i 1938. I dag er byens næringsliv hovedsakelig sentrert rundt treforedling, papir- og celluloseindustri.

## Referanser


## Eksterne lenker
*
Kubena

**Kubena** (russisk: Кубена) er ei elv i Arkhangelsk og Vologda oblast i Russland. 

Den har sine kilder på Konosjahøydene lengst sør i Arkhangelsk oblast, ikke langt fra bosetningen Konosja, og munner ut i Kubenasjøen, hvor den danner et stort delta. Elva er 368&nbsp;km lang, med et nedbørfelt på . Byen Kharovsk ligger på elvas venstre bredd.

## Referanser
Kleen Cut

**Kleen Cut** alias **Joachim Alte** (også kjent som *Kleen*, *J. Letter*, *Kjartan Kutt*, *Cutty Ranks*, *MC Ren Klipp* eller *Kleen Eastwood*) er en norsk hiphop-artist, oppvokst i Lillestrøm. Han har blant annet gitt ut albumene *Rookie of the Year* og *[[The Aviator (Kleen Cut)|The Aviator]]. 
Jobber for tiden mest som produsent for bl.a. Stella Mwangi, Erik & Kriss, Cir.Cuz og Kesera. Han har også jobbet med artister som Karen Jo Fields, Sandra Lyng Haugen og Beverly Knight.

==Diskografi==
**Rookie of the Year* (2005)
**The Aviator'' (2006)

## Referanser
Mologa

**Mologa** (russisk: Молога) er ei elv i Tver, Novgorod og Vologda oblast i Russland. Den er ei venstre sideelv til Volga. Den har sine kilder på Valdajhøydene, og munner ut i Rybinsk-reservoaret. Elva fryser over rundt november og forblir under isen til april eller tidlig i mai.

Byene Bezjetsk, Pestovo og Ustjuzjna ligger langs Mologa. Den historiske byen Mologa lå tidligere ved samløpet med Volga, men da Rybinsk-reservoaret ble fylt i 1947 ble byen oversvømt.

## Referanser


## Eksterne lenker
*
Liste over ordførere i Dovre

**Liste over ordførere i [[Dovre]]** kommune i Innlandet fra 1945.

## Referanser

## Kilder
*Kommunenes Sentralforbund (KS)
Krystallin

**Krystallin** er et vannløselig protein som finnes i øyets linse og gjør linsen transparent. Det er også funnet i andre kroppsdeler, som i hjertet og i aggressive brystkreftsvulster.
Det har vært påvist at skade på linsen kan fremme regenerering av nerver, og krystallin har blitt gjenstand for nevrologisk forskning. Så langt har det blitt demonstrert at krystallin β b2 (crybb2) kan være en nevritt-fremmende faktor.

Hovedfunksjonen til krystallin i øyets linse er trolig å øke brytningsindeksen uten å hindre lyset. Dette er imidlertid ikke dets eneste funksjon. Krystallin kan ha flere metabolske og regulerende funksjoner, både i linsen og i andre kroppsdeler.

Krystallin kan også analyseres med karbon-14-datering for å fastslå en avdøds persons omtrentlige fødselsår. 
Dette kommer av at atomprøvesprengninger som ble gjort i atmosfæren mellom 1945 og 1960 doblet atmosfærens innhold av karbon-14. Etter 1960 har nivået sunket. 
Når et menneske er ca. to år gammelt, er linsen i øyet ferdig utviklet, og avtrykket av C-14-nivået i atmosfæren på dette tidspunktet blir dermed sittende i krystallinet i personens øye livet ut.
Gazette (andre betydninger)

**Gazette** kan sikte til

* Gazette som navn på offentlig meldingsblad og i utvidet forstand som avis, 
*Gazette AS &ndash; et norsk kommunikasjonsbyrå
*The Gazette &ndash; et japansk visual kei-band
Anne Lise Ryel

**Anne Lise Ryel** (født 1958) er en norsk jurist som har vært likestillingsombud 1994–2000, statssekretær (Ap) 2000–2002 og generalsekretær i Kreftforeningen 2002–2020. 

Av utdanning er Ryel cand. jur. fra Universitetet i Oslo i 1987. I perioden 1984–1985 var hun vitenskapelig assistent ved juridisk fakultet, deretter førstekonsulent ved Det kriminalitetsforebyggende råd i perioden 1986–1987. Deretter var hun advokatfullmektig frem til hun i 1992 ble konsernadvokat i Statnett SF. Hun fikk advokatbevilling i 1990.

I 1994 ble Ryel i statsråd utnevnt som likestillingsombud, en jobb hun hadde frem til 2000 da hun ble statssekretær i Justisdepartementet. Før Ryel ble generalsekretær i Kreftforeningen i 2002, jobbet hun ett år som divisjonsdirektør i Sosial- og Helsedirektoratet, nå kalt Helsedirektoratet.

## Styreverv
Ryel har hatt og har også en rekke helserelaterte styreverv, blant annet i Nasjonalt råd for tobakksforebygging, Nordic Cancer Union og Center for Advanced Study ved Vitenskapsakademiet. Videre har hun vært medlem av råd for Senter for pasientmedvirkning og sykepleieforskning på Rikshospitalet og WHO Cancer Technical Group. Hun har også vært medlem av hovedstyret og sentralstyret i HSH, nestleder i Oslo Arbeiderparti og medlem av Oslo Arbeiderpartis representantskap. I tillegg har hun vært medlem av styret for Universitetet i Bergen.

## Referanser


## Eksterne lenker
* 
*
Liste over Wikipediaer

Dette er en liste over de mange forskjellige språkutgavene av **[[Wikipedia]]**: (informasjon er ikke oppdatert)
__TOC__

## Liste

## Sammenligningsdiagrammer

### Ved artikkelantall

### Ved brukerkontoantall

## Referanser


## Eksterne lenker
* Liste over Wikipediaer  – Wikistats av S23
Bjelovar-Bilogora

**Bjelovar-Bilogora** *([[kroatisk]]: Bjelovarsko-bilogorska županija)* er et fylke i Kroatia. Det ligger helt øst i regionen det sentrale Kroatia, sentralt i Kroatia. I nord grenser det til fylket Koprivnica-Križevci, i nordøst til Virovitica-Podravina, i syd til Požega-Slavonia, i sydvest til Sisak-Moslavina og i vest til Zagreb fylke. Den største byen og fylkeshovedstad er Bjelovar, og andre byer er Daruvar, Garešnica, Čazma og Grubišno Polje.

## Demografi
Ifølge statistikker fra 2001 har innbyggerne i fylket følgende nasjonaliteter:

*Kroatisk: (82,56%)
*Serbisk: (7,08%)
*Tsjekkisk: (5,33%)
**Andre*: (5,03%)

## Administrativ inndeling
Bjelovar-Bilogora fylke er inndelt i fem byer og 18 kommuner.

### Byer
* Bjelovar (fylkeshovedstad)
* Čazma
* Daruvar
* Garešnica
* Grubišno Polje

### Kommuner
* Berek
* Dežanovac
* Đulovac
* Hercegovac 
* Ivanska
* Kapela
* Končanica
* Nova Rača
* Rovišće
* Severin
* Sirač
* Šandrovac
* Štefanje
* Velika Pisanica
* Velika Trnovitica           
* Veliki Grđevac
* Veliko Trojstvo
* Zrinski Topolovac
## Eksterne lenker
*
John Otto

**John Otto** (født 22. mars 1977) er en amerikansk trommeslager som spiller i Limp Bizkit. Han var med å starte bandet.

## Referanser


## Eksterne lenker
*
Birthe Neumann

**Birthe Neumann** (født 1947) er en dansk skuespiller. Hun er utdannet fra Statens Teaterskole i 1972 og har medvirket i flere skuespill på Det Kongelige Teater. Hun har også medvirket i en rekke danske filmer.

Neumann ble i 1998 utnevnt til ridder av 1. grad av Dannebrogordenen.

Hun har siden 1974 vært gift med skuespilleren Paul Hüttel.

## Filmografi (utvalg)
* 2025 – *Ingen kære mor*
* 2021 – *[[Pakten (film fra 2021)|Pakten]]*
* 2015 – *[[Mænd og høns]]*
* 2010 – *[[I en bedre verden]]*
* 2007 – *[[Den Sorte Madonna (film)|Den Sorte Madonna]]*
* 2005 – *[[Solkongen (film)|Solkongen]]*
* 2003 – *[[Lykkevej]]*
* 2002 – *[[Elsker dig for evigt]]*
* 2001 – *[[Fukssvansen]]*
* 2001 – *[[Min søsters børn (film fra 2001)|Min søsters børn]]*
* 1998 – *[[Festen]]*
* 1997 – *[[Hannibal og Jerry]]*
* 1996 – *[[Portland (film)|Portland]]*
* 1995 – *[[Kun en pige]]*
* 1993 – *[[Det forsømte forår (film)|Det forsømte forår]]*
* 1992 – *[[Kjærlighetens smerte]]*
* 1990 – *[[Lad isbjørnene danse]]*
* 1971 – *[[Hovedjægerne]]*

## Priser (utvalg)
* 2022 – Bodilprisen for beste kvinnelige hovedrolle for rollen som Karen Blixen i *Pakten*
* 2022 –  Robertprisen for årets kvinnelige hovedrolle for *Pakten*
* 2004 – Bodilprisen for beste kvinnelige hovedrolle for *Lykkevej*
* 2004 – Robertprisen for årets kvinnelige hovedrolle for *Lykkevej*
* 2002 – Robertprisen for årets kvinnelige birolle for *Fukssvansen*
* 1997 – Teaterpokalen
* 1993 – Bodilprisen for beste kvinnelige birolle for *Kjærlighetens smerte*
* 1987 – Olaf Poulsens minnelegat

## Referanser


## Eksterne lenker
*
Pedro (fotballspiller)

**Pedro Eliezer Rodríguez Ledesma** (født 1987) er en spansk fotballspiller som spiller for den italienske klubben .

Han er midtbanespiller, og opererer som oftest på høyrekanten.

Han spilte før for  inntil 2015, med draktnummer 7.

Pedro debuterte for Barcelonas a-lag den 12. januar 2008. 28. august 2009 kom han inn for Zlatan Ibrahimovic i UEFA Super Cup-finalen mot Shaktar Donetsk og scoret vinnermålet etter 115 minutter i 1-0 triumfen. Pedro scoret også det avgjørende målet som sikret ekstraomganger i finalen i VM for klubblag mot Estudiantes. På overtid sendte han Barcelona til himmels med et hodestøt. Det katalanske storklubben vant til slutt den påfølgende straffesparkkonkurransen. 

Pedro er forøvrig den eneste spilleren i 2009/10 som scoret i alle seks turneringer som Barcelona har vært delaktig i 2009.

I UEFA Super Cup-finalen 11. august 2015 mot Sevilla, kom han inn som innbytter for Javier Mascherano, og scoret vinnermålet etter 115 minutter da Barcelona vant 5-4.

## Landslaget
Den 29. mai 2010 fikk han sin første landskamp for  mot .

s landslagstrener Vicente del Bosque tok han ut i troppen til VM i fotball 2010 i Sør-Afrika.

Han var med på det spanske laget som vant EM i fotball 2012.

Han ble tatt ut i s EM-tropp til EM i Frankrike 2016.

## Meritter
;FC Barcelona
* Primera División (5): 2008/2009, 2009/2010, 2010/2011, 2012/2013, 2014/2015
* Copa del Rey (3): 2008/2009, 2011/2012, 2014/2015
* Supercopa de España (4): 2009, 2010, 2011, 2013
* UEFA Champions League (3): 2008/2009, 2010/2011, 2014/2015
* UEFA Super Cup (3): 2009, 2011, 2015
* FIFA Club World Cup (2): 2009, 2011

;Spania
* Verdensmesterskapet i fotball (1): 2010
* Europamesterskapet i fotball (1): 2012

## Referanser


## Eksterne lenker
*
Emerson

**Emerson** kan sikte til flere personer:

* Emerson (fotballspiller), Emerson Ferreira da Rosa, brasiliansk fotballspiller
* Emerson Thome, brasiliansk fotballspiller
* Emerson Palmieri, brasilianskfødt italiensk fotballspiller
* Keith Emerson, britisk musiker
* Peter Henry Emerson, amerikansk fotograf
* Ralph Waldo Emerson, amerikansk forfatter og filosof
* Roy Emerson, australsk tennisspiller
* Emerson Electric Company, amerikansk teknologiselskap
* Emerson Network Power, nå Vertiv, produsent telekommunikasjonsutstyr
* Emerson Radio, produsent av spillkonsollen Arcadia 2001
Årets italienske spiller i Serie A

**Årets italienske spiller i serie A** var en pris som ble delt ut av Associazione Italiana Calciatori til den beste italienske fotballspilleren i Serie A.

## Vinnere

## Eksterne lenker
* AICs offisielle side
Rondo

**Rondo** kan vise til:

* Rondo (musikk) – et musikalsk begrep
* Rondo (platemerke) – et norsk platemerke på 1950-tallet (Brødrene Johnsen A/S)
* Rondo (restaurant) – tidligere restaurant i Oslo
* Rondo (TV-serie) – en tv-serie på NRK i 1993–1995
* Rondo (Göteborg) – en scene i Göteborg
* ''Rondo'' (album) – musikkalbum av Jahn Teigen fra 1993
Megalechis

* *[[Megalechis picta]]*
* *[[Megalechis thoracata]]*

***Megalechis*** er en slekt pansermaller med to arter.

I 2005 ble gruppens taksonomi endret. Denne endringen kan medføre en del forvirring, ettersom artsnavnet *Megalechis thoracata* fortsatt er gyldig, men nå gjelder arten tidligere kjent som *Megalechis personata*, som nå er et juniorsynonym for *Megalechis thoracata*. Arten tidligere kjent som *Megalechis thoracata* heter nå *Megalechis picta*.

Begge artene finnes øst for Andes, nord i Sør-Amerika, blant annet i Amazonas og Orinoco.
*Megalechis picta* finnes i Amazonaselva, Orinoco, øvre Essequibo og kystelver i det nordlige Brasil.
Arten har blitt innført i øvre deler av Paraná. 

*Megalechis thoracata* kan skjelnes fra *Megalechis picta* ved at den har en kortere ryggfinnepigg. Gattfinnen har seks (sjeldent fem) forgrenede stråler istedenfor fem (sjeldent fire) forgrenede stråler. Halfeinnen er prikkete eller mørk, ofte med et klarere bånd ved roten av strålene, i motsetning til en halefinne med et mørkt bånd.

*Megalechis*-artene blir omtrent 12&ndash;15&nbsp;cm lange.
Kjønnsmodne hanner har svært kraftige pigger i brystfinnene, i likhet med *[[Hoplosternum littorale]]*.
Hos *Megalechis thoracata*  er også hannene større enn hunnene.

Det har blitt observert at *Megalechis thoracata* lager lyder når den er aggressiv, spesielt gjelder dette hanner som forsvarer territoriet, og særlig under lek. Hannene hos denne arten forsvarer territoriet sitt aggressivt mot inntrengere.

## Eksterne lenker
*
Høyland ungdomsskole

**Høyland ungdomsskole** er en ungdomsskole som ligger på Austrått i Sandnes. Skolen har rundt 500 elever og ca. 60 ansatte. Elevene på skolen kommer blant annet fra Austrått, Iglemyr, Bogafjell og Figgjo. De er fordelt på tre trinn; 8., 9. og 10. klasse. I årene 1999-2000 gjennomgikk skolen modernisering og rehabilitering.
 
Undervisningen på Høyland startet i 1966, og var den første rene ungdomsskolen i Sandnes kommune. Høyland ungdomsskole ble i 2017 tildelt Benjaminprisen for sitt arbeid mot rasisme, diskriminering og utenforskap.

## Referanser


## Eksterne lenker
*
DJ Lethal

**Leor Dimant** kjent som **DJ Lethal** (født 18. desember 1972) er en latvisk musiker. Han er medlem av metallbandet Limp Bizkit og Hiphop-gruppen House of Pain.

## Eksterne lenker
* 
* 
* 
*
Miljøinformasjonsloven

**Miljøinformasjonsloven** skal gi alle borgere rett til opplysninger både fra offentlige myndigheter og private virksomheter om forhold som har betydning for miljøet.

Loven skal gi forbrukere tilgang til miljøinformasjon om produkter i alle slags kategorier. Loven stiller krav om innsyn i miljøsaker hos offentlige og private aktører, så sant virksomheten ikke har et lovlig avslagsgrunnlag.

I 2005 kalte Forbrukerrådet miljøinformasjonsloven for årets hemmeligste lov.

Miljøinformasjonsloven (§ 12) gir, sammen med produktkontrolloven (§ 10), allmennheten rett til informasjon fra produsent, importør og forhandler om innholdet av helse- og miljøfarlige stoffer i produkter.

Klagenemnda for miljøinformasjon er klageinnstans der begjæring om miljøinformasjon ikke fører frem.

I 2008 gikk Naturvernforbundet i Oslo og Akershus til sak mot Løvenskiold–Vækerø med krav  i henhold til Miljøinformasjonsloven, om å få utlevert detaljerte opplysninger, inkludert kart, om forhold ved skogsdriften i Oslomarka. Saken gikk til Høyesterett, der forbundet fikk medhold i 2010.

## Referanser


## Eksterne lenker
* Lovdata: Lov om rett til miljøinformasjon og deltakelse i offentlige beslutningsprosesser av betydning for miljøet (miljøinformasjonsloven)
* regjeringen.no
Bless Its Pointed Little Head

***Bless Its Pointed Little Head*** er et konsertalbum av det amerikanske rockebandet Jefferson Airplane. Albumet ble spilt inn på Fillmore East og Fillmore West i oktober og november 1968 og utgitt i februar 1969.

## Sporliste
#«Clergy» – 1:34 
#«3/5 of a Mile in 10 Seconds» (Balin) – 4:50 
#«Somebody to Love» (Darby Slick) – 4:03 
#«Fat Angel» (Donovan) – 7:35 
#«Rock Me Baby» (Trad. arrangement av Jefferson Airplane) – 7:45 
#«The Other Side of This Life» (Fred Neil) – 6:45 
#«It's No Secret» (Balin) – 3:30 
#«Plastic Fantastic Lover» (Balin) – 3:55 
#«Turn Out the Lights» (Kantner, Casady, Kaukonen, G. Slick, Dryden) – 1:21 
#«Bear Melt» (Kantner, Casady, Kaukonen, G. Slick, Dryden) – 11:21

## Eksterne lenker
*
Volunteers

***Volunteers*** er et album av det amerikanske rockebandet Jefferson Airplane. Det er spilt inn i april 1969 og utgitt i november 1969. Sammenlignet med bandets tidligere produksjoner er dette albumet et steg mot en hardere rockemusikk. 

## Sporliste
#«We Can Be Together»  (Kantner)  5:48
#«Good Shepherd»  (Kaukonen, Trad.)  4:21
#«The Farm»  (Blackman/Kantner)  3:15
#«Hey Fredrick»  (Slick)  8:26
#«Turn My Life Down»  (Kaukonen)  2:54
#«Wooden Ships»  (Crosby/Kantner/Stills)  6:24
#«Eskimo Blue Day»  (Kantner/Slick)  6:31
#«A Song for All Seasons»  (Dryden)  3:28
#«Meadowlands» (Trad.)  1:04
#«Volunteers» (Balin/Kantner)  2:02

## Eksterne lenker
*
Massoud Barzani

**Mesûd Barzanî** (født 1946) var president i Kurdistan Regional Government i Irak fra 2005 til 2017, og leder av Kurdistans demokratiske parti i Irak. Han var den første presidenten i Kurdistan Regional Government. 

## Kurdistans demokratiske parti (KDP)
Massoud Barzani etterfulgte sin far, den tidligere kurdiske nasjonalistlederen Mustafa Barzani som leder av KDP i 1979. 

Barzani ledet i 1992  KDP ved etablering av en regjering i Kurdistan (Irak) sammen med det andre store kurdiske partiet i Nordirak, PUK,  ledet av nåværende president i Irak, Jalal Talabani. Uenigheter mellom disse partiene førte til at den kurdiske regionen  ble delt opp i to separate områder. 

I 1996 ba Barzani om hjelp fra Iraks president Saddam Hussein til å erobre byen Arbil fra PUK. PUK fikk støtte fra Iran i disse kampene som etterlot seg flere tusen døde. 

I 1998 ble det under amerikansk press inngått en fredsavtale mellom partiene til Barzani og Talabani, og de to partiene opprettet sammen med flere mindre partier en allianse, Kurdistan Front,  som fortsatt består.  

## President for KRG
Etter invasjonen i Irak i 2003 ble Barzani medlem av regjeringsrådet i landet og ble president for dette i april 2004. I juni 2005 valgte det regionale parlamentet i Arbil ham til president for den autonome kurdiske regionen.

Den 25. juli 2009 ble Barzani gjenvalgt som kurdisk president gjennom demokratisk valg, og fikk nesten 70% av stemmene.

Internasjonale observatører rapporterte forøvrig i januar 2006 at det hadde vært enkelte uregelmessigheter ved gjennomføringen av valget, og også ved senere valg ble PUK og KDP anklaget for valgfusk.

I 2013 ble Barzanis presidentperiode forlenget med to år av det kurdiske parlamentet, fram til 19. august 2015. Sommeren 2015 krevde KDP at presidentperiodene skulle forlenges ytterligere, men møtte motstand fra de øvrige partiene, som tilsammen hadde flertall. Barzani ble likevel sittende selv om perioden hans formelt var utløpt.

Den 17. juni 2017 kunngjorde Barzani at det skulle avholdes folkeavstemning om Kurdistans selvstendighet, og at datoen som var fastsatt var 25. september 2017. Den 26. september 2017, dagen etter folkeavstemningen, erklærte Barzani at det var flertall for løsrivelse fra Irak, og han oppfordret nabostatene til å være åpne for dialog. Den sentrale regjeringen i Bagdad avviste folkeavstemningsresultatet, og den 15. oktober 2017 rykket irakiske sikkerhetsstyrker og andre irakiske militære enheter inn i Kirkuk. Peshmerga-styrkene ble tvunget til retrett fra Kirkuk, og det samme skjedde i andre byer i irakisk Kurdistan. 

Den 29. oktober 2017 erklærte Barzani at han ville gå av som president.

## Korrupsjon
Familien Barzani blir hyppig beskyldt for korrupsjon, og antas å ha en formue på rundt $3 milliarder dollar.

## Bibliografi
* Massoud Barzani with Ahmed Ferhani (2004). *Mustafa Barzani and the Kurdish Liberation Movement*. Palgrave Macmillan. ISBN 978-0312293161

## Referanser


## Eksterne lenker
* 
* 2002 BBC profile
Fylkesvei 1356

**Fylkesvei 1346** går mellom Vestby kirke og Alisenborg i Vestby kommune.

Strekningen ble opprettet 2019, og består av den tidligere fylkesvei 2 (Akershus), samt rundt 70 m av den tidligere fylkesvei 6 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Qazi Muhammed

**Qazi Muhammed** (kurdisk قاضی محمد eller Qazî Mihemmed, persisk:قاضی محمد, født 1. mai 1893, død 31. mars 1947) var en iransk politiker, religiøs leder og kurdisk nasjonalist i Iran. Han var leder for Kurdistans demokratiske parti i Iran og president i den ikke-anerkjente kurdiske republikken Mahabad.

Qazi Muhammed vokste opp i Mahabad i det nåværende Iran i en innflytelsesrik sunnimuslimsk familie som eide land rundt Bukan. Hans far var en respektert dommer. Han hadde en bror, Sadr Qazi som ble et medlem av det iranske parlamentet, og tre søstre. Han fikk sin utdannelse ved en religiøs skole og av hans far. Qazi Muhammed arvet sin fars stilling som dommer i Mahabad. I tillegg til kurdisk mestret han også språkene farsi, tyrkisk, arabisk og noen vestlige språk.

I oktober 1944 ble Qazi invitert til å være åndelig leder i partiet Komeley Jiyanewey Kurdistan (Komala). Med et mål om å opprette en egen kurdisk stat, måtte Komala omorganisere seg til et mer disiplinert politisk parti med en egen hær. I september 1945 etablerte Qazi Muhammed KDP-I og han samlet kurderne og Komala-medlemmene i dette nye partiet. 

Den 22. januar 1946 ble etableringen av Republikken Mahabad proklamert, og Qazi Muhammed ble valgt til republikkens president. Den 15. desember samme år gjenvant iranske styrker kontroll over området. Qazi Muhammed ble fengslet 18. desember og etter avhør i en iransk militærdomstol ble han dømt til døden for forræderi. Han ble hengt sammen med sin bror, Sadr Qazi, på torget i Mahabad 31. mars 1947. 

En av Qazi Muhammeds døtre, Efat Ghazi, ble i 1990 drept i Västerås i Sverige av en brevbombe. Brevbomben var adressert til hennes mann, den kurdiske aktivisten Emir Ghazi. En av hans sønner, Ali Qazi, er aktivt medlem av den kurdiske bevegelsen med mål å danne en kurdisk stat.

## Referanser


## Kilder
* Farideh Koohi-Kamali. *The Political Development of the Kurds in Iran*. Side 107.
* A People without a Country: The Kurds and Kurdistan. Kapittel4 av Archie Roosevelt jr.: The Kurdish Republic of Mahabad. Zed Books Ltd. London 1993.
Eveline Widmer-Schlumpf

**Eveline Widmer-Schlumpf** (1956–) er en sveitsisk politiker. Hun satt i Forbundsrådet fra 2008 til 2015,og var i 2012 forbundspresident. Widmer-Schlumpf tilhørte først SVP og deretter Det borgerlig-demokratiske parti. 

Widmer-Schlumpf er datter av tidligere forbundsrådsmedlem Leon Schlumpf. Hun er utdannet jurist fra Universitetet i Zürich.

## Referanser


## Eksterne lenker
* Presentasjon på nettsidene til det sveitsiske justis- og politidepartementet
Hafslundsøy barneskole

**Hafslundsøy barneskole** er en offentlig barneskole på Hafslundsøy i Sarpsborg kommune i Østfold. Skolen har ca. 240 elever i 1. til 7. trinn og egen skolefritidsordning. Skolen ligger ca. 4,5&nbsp;km fra Sarpsborg sentrum.

## Referanser
Doris Leuthard

**Doris Leuthard** (1963–) er en sveitsisk politiker (CVP). I 2010 ble hun valgt til forbundspresident, landets statsoverhode. Hun har vært medlem av Forbundsrådet siden 2006.

Fra 1999 til 2006 var Leuthard medlem av Nasjonalrådet, og fra 2004 til 2006 var hun leder for Christlichdemokratische Volkspartei der Schweiz.

## Referanser


## Eksterne lenker
* Leuthards personlige nettsider
* Biografi hos det sveitsiske parlamentet